CELEX: C2005/106/67
Language: fi
Date: 2005-04-30 00:00:00
Title: Asia T-66/05: Jörn Sackin 17.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/32
            
         Jörn Sackin 17.2.2005 Euroopan yhteisöjen komissiota vastaan nostama kanne
   (Asia T-66/05)
   (2005/C 106/67)
   Oikeudenkäyntikieli: saksa
   Jörn Sack, kotipaikka Tervuren (Belgia), on nostanut 17.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat U. Lehmann-Brauns ja D. Mahlo.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa hänen palkkansa vahvistamisesta toukokuun 2004 ja helmikuun 2005 väliseltä ajalta tehdyt päätökset sillä perusteella, että yhdenvertaisen kohtelun periaatetta on loukattu, ja vahvistaa hänen palkkansa uudelleen näiden kuukausien ajalta ottaen huomioon tämän periaatteen
            
         
               —
            
            
               kumoaa kantajan 21.6.2004 tekemän valituksen johdosta 26.11.2004 tehdyn hallinnon pääosaston pääjohtajan hylkäävän päätöksen
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja oli komission oikeudellisen yksikön virkamies palkkaluokassa A*14. Erityistehtävänsä oikeudellisessa yksikössä perusteella hän pyysi, että hänen katsottaisiin kuuluvan keskijohtoon ja pyysi näin ollen saada henkilöstösääntöjen 44 (2) ja 46 artiklassa sekä liitteen XIII 7 artiklan 4 kohdassa säädettyjä lisiä.
   Hän esittää kanteensa perusteluina ensinnäkin, että päätös, jolla hänen valituksensa hylättiin, on muodollisesti virheellinen ensinnäkin sen vuoksi, että se on tehty ainoastaan englannin kielellä, vaikka kantajan ensimmäinen valitus oli tehty saksan kielellä, ja toiseksi sen vuoksi, että sillä on rikottu EY 253 artiklaa, koska hänen valitukseensa ei ole otettu kantaa.
   Lisäksi kantaja väittää, että hänen työnsä arvioinnissa ja luokittelussa on loukattu yleistä yhdenvertaisen kohtelun periaatetta. Kantaja esittää, että hänen tehtävänsä olivat samanarvoisia kuin yksikönpäällikön tehtävät. Se tosiasia, että hänen seuraajansa sai kyseiset lisät, loukkaa myös yhdenvertaisen kohtelun periaatetta.